<classify> Mwinyi aliyetua Yanga msimu huu akitokea KMKM ya Zanzibar, alisema katika kipindi kifupi alichoichezea Yanga amegundua mabadiliko makubwa kwenye uchezaji wake kitu ambacho hakikuwepo siku za nyuma.Zanzibar ushindani ni mdogo na hakuna changamoto kama ilivyo huku Bara, huku timu nyingi zimejipanga na kama beki unakosa mazoezi ya kutosha unaweza kuadhirika uwanjani, alisema Mwinyi.Mchezaji huyo aliyempokonya namba beki Oscar Joshua, alisema amefurahi kujiunga na timu kubwa ya Yanga, lakini anahakikisha kucheza kwa kuzingatia maelekezo anayopata kutoka kwa kocha wake pamoja na kuendana na mfumo unaotumiwa na timu hiyo.Alisema awali alisumbuka sana kwa sababu alicheza tofauti na vile ambavyo wenzake wanacheza, lakini anafurahi kuona kadri siku zinavyoenda amekuwa akibadilika na kuendana na mfumo wa kocha Hans van der Pluijm.  <topic>: MICHEZO 